THANI บวก 7.19% นิวไฮตั้งแต่เข้าตลาดฯ-แจ้งงบฯ Q3 โตพุ่ง 38% ซื้อเป้า 9.30 บ.   
THANI บวก 7.19% นิวไฮตั้งแต่เข้าตลาดฯ-แจ้งงบฯ Q3 โตพุ่ง 38% ซื้อเป้า 9.3 บ.โดย ณ เวลา 10.07 น. อยู่ที่ระดับ 8.20 บาท บวก 0.55 บาท หรือ 7.19% ด้วยมูลค่าซื้อขาย 58.20 ล้านบาท   
19 ต.ค. 2560

ผู้สื่อข่าวรายงานว่าบริษัท ราชธานีลิสซิ่ง จำกัด (มหาชน) หรือ THANI ณ เวลา 10.07 น. อยู่ที่ระดับ 8.20 บาท บวก 0.55 บาท หรือ 7.19% ด้วยมูลค่าซื้อขาย 58.20 ล้านบาท ราคาหุ้นทำจุดสูงสุดนับตั้งแต่เข้าตลาดเมื่อวันที่ 19 ธ.ค.2545

บล.ธนชาต ระบุว่า “ซื้อ” กลุ่ม Finance ที่ถูก upgrade ขึ้น อย่าง SAWAD  (TP 80 บาท – การเติบโตสินเชื่อ หนุนกำไรเร่งตัว +39% และ ROE เร่งตัวขึ้นในช่วง 2 ปีข้างหน้า) และ THANI  (TP 9.3 บาท – สินเชื่อเติบโตเด่น การตั้งสำรองจะลดลงหลังตั้งเพียงพอต่อ IFRS9 แล้ว เป็นหุ้นกำไรโตดี 25-23% ปี 2017-18, PE18 13.8x และปันผล 3.5-4.3% ในปี 60-61)
 
บล.ฟินันเซีย ไซรัส THANI กำไรสุทธิไตรมาส 3/60 ดีกว่าคาดที่ +17% เทียบไตรมาสก่อนหน้า, +38% เทียบช่วงเดียวกันของปีก่อน อยู่ที่ 302 ลบ. จากรายได้ดอกเบี้ยสุทธิที่ดีกว่าคาด ส่วนค่าใช้จ่ายการตั้งสำรองฯมากกว่าคาดเล็กน้อย เป็นการสะท้อน PPOP ที่แข็งแกร่ง
แนวโน้มกำไรไตรมาส 4/60 น่าจะดีขึ้นเทียบไตรมาสก่อนหน้า เนื่องจากเป็น High season ของการปล่อยสินเชื่อ และคาด General provision จะลดลงเทียบไตรมาสก่อนหน้า คงคาดการณ์กำไรปี 61 ที่ 1.34 พันลบ. +20% เทียบช่วงเดียวกันของปีก่อน แนะนำซื้อ ราคาเป้าหมายปีหน้า 8.40 บาท